CELEX: 62011CA0254
Language: fi
Date: 2013-03-21 00:00:00
Title: Asia C-254/11: Unionin tuomioistuimen tuomio (neljäs jaosto) 21.3.2013 (Magyar Köztársaság Legfelsőbb Bíróságan (Unkari) esittämä ennakkoratkaisupyyntö) — Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége v. Oskar Shomodi (Vapauteen, turvallisuuteen ja oikeuteen perustuva alue — Paikallinen rajaliikenne jäsenvaltioiden maaulkorajoilla — Asetus (EY) N:o 1931/2006 — Asetus (EY) N:o 562/2006 — Oleskelun enimmäiskesto — Laskentasäännöt)

1.6.2013   
            
            
               FI
            
            
               Euroopan unionin virallinen lehti
            
            
               C 156/4
            
         Unionin tuomioistuimen tuomio (neljäs jaosto) 21.3.2013 (Magyar Köztársaság Legfelsőbb Bíróságan (Unkari) esittämä ennakkoratkaisupyyntö) — Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége v. Oskar Shomodi
   (Asia C-254/11) (1)
   
   (Vapauteen, turvallisuuteen ja oikeuteen perustuva alue - Paikallinen rajaliikenne jäsenvaltioiden maaulkorajoilla - Asetus (EY) N:o 1931/2006 - Asetus (EY) N:o 562/2006 - Oleskelun enimmäiskesto - Laskentasäännöt)
   2013/C 156/05
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Magyar Köztársaság Legfelsőbb Bírósága
   
      Pääasian asianosaiset
   
   
      Kantaja: Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége
   
      Vastaaja: Oskar Shomodi
   
      Oikeudenkäynnin kohde
   
   Ennakkoratkaisupyyntö — Magyar Köztársaság Legfelsőbb Bírósága — Paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta 20.12.2006 annetun Euroopan parlamentin ja neuvoston asetuksen 1931/2006/EY (EUVL L 405, s. 1) 2 artiklan a kohdan ja 3 artiklan 3 kohdan sekä 5 artiklan tulkinta — Kolmannen maan kansalaisen paikallisen rajaliikennejärjestelmän puitteissa tekemän, maahantuloa koskevan hakemuksen hylkääminen siitä syystä, että asianomaisen riidanalaista maahantulohakemusta edeltävän kuuden kuukauden aikana kyseisessä jäsenvaltiossa täyttyneiden oleskeluaikojen yhteenlaskettu kesto ylitti sallitun enimmäiskeston — Paikallisen rajaliikennejärjestelmän mukaisen enimmäisoleskeluajan laskentasäännöt
   
      Tuomiolauselma
   
   
               1)
            
            
               Paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta 20.12.2006 annettua Euroopan parlamentin ja neuvoston asetusta (EY) N:o 1931/2006 on tulkittava siten, että kyseisellä asetuksella käyttöön otetun paikallista rajaliikennettä koskevan erityisen järjestelmän nojalla myönnetyn paikallisen rajanylitysluvan haltijan on voitava kyseisessä asetuksessa ja sen kolmannen maan, jonka kansalainen hän on, ja naapurijäsenvaltion välillä kyseisen asetuksen soveltamiseksi tehdyssä kahdenvälisessä sopimuksessa määrätyissä rajoissa yhtäältä liikkua vapaasti raja-alueella kolmen kuukauden ajan, jos hänen siellä oleskelunsa ei ole keskeytynyt, ja toisaalta saada uusi kolmen kuukauden pituinen oleskeluoikeus oleskelun jokaisen keskeytymisen jälkeen.
            
         
               2)
            
            
               Asetuksen N:o 1931/2006 5 artiklaa on tulkittava siten, että kyseisessä artiklassa mainitulla oleskelun keskeytymisellä tarkoitetaan paikallisen rajanylitysluvan haltijan kyseisessä luvassa asetettujen edellytysten mukaista, rajajäsenvaltion ja sen kolmannen maan, jossa paikallisen rajanylitysluvan haltija asuu, välisen rajan ylitystä sen toistuvuudesta riippumatta eli vaikka raja ylitetään useita kertoja päivässä.
            
         
      (1)  EUVL C 232, 6.8.2011.